Sèrbia e Montenegro

L'Union Statałe de Serbia e Montenegro (in serbo-croato: Državna zajednega Srbija i Crna Gora; siriłego: Државна заједница Србија и Црна Гора, informalmente Sèrbia e Montenegro) ła zera na confederasion de Stati de ła penìzoła balcànega.

Confinava a nord co l'Ungaria e a est co Romania e Bulgaria, a sud co Macedònia e Albània, a sud-ovest co el Mare Adriàtego e a ovest co Croàsia e Bòsnia e Erzegòvina.

Stòria
L'Union de Sèrbia e Montenegro ła ghea sostituio ła Repùblega Federałe de Jugoslavia che ła se ghea costituio inte el 28 de apriłe del 1992, sora de łe sèneri de ła desolvesta Repùblega Sociałista Federałe de Jugoslàvia e ła zera stada aprovada da łe do càmare del Parlamento jugoslavo el 4 de febraro del 2003.

Dopo del referendum del 21 de majo del 2006, ła Repùblega del Montenegro ła ze devegnesta novamente un Stato indipendente, metendo fin, de fato, a ła Sèrbia e Montenegro.

Pochi dì dopo ła confederasion ła ze sta desolvesta ufisalmente e, cofà prevedesto da ła so Costitusion, so erede direto inte el conseso internasionałe el zera divegnesto ła Sèrbia. El Montenegro, cofà novo Stato, el ghe ga tocà invese ciapar el reconosimento de tuti chełi altri Stati e de łe organizasion internasionałi, cofà l'ONU e el Consejo d'Eoropa.

Referendum
Al referendum par l'indipendensa del Montenegro, che el se ga gavesto el 21 de majo del 2006, el ga gavesto ła partesipasion de l'86,5% del corpo ełetivo, o sia 419.240 votanti, dopo del cuałp el 55,5% de sti cuà, paro a 230.661 voti, se el ga esprimesto favorévoła de l'indipendensa del paeze: se parla donca de na persentuałe superiora a ła soja del 55% concordada co l'Union Eoropea par réndar vàlido el referendum; in valore asoluto ła soja mìnema necesària ła ze stada superada par 2.300 voti.

 Note 

 Voze corelae 
 Guera del Kosovo
 Sèrbia
 Montenegro
 Jugoslàvia
 Repùblega Federale de Jugoslavia

 Altri projeti 

 Linganbi foresti